Diari Oficial de la Generalitat Valenciana


Sumari del DOGV 9878, del 26-06-2024 (2024/6116)

RESOLUCIÓ de 21 de juny de 2024, del director general de Labora Servei Valencià d'Ocupació i Formació, per la qual es convoquen per a l'exercici 2024 les subvencions destinades al Programa d'ocupació amb suport en empreses del mercat ordinari de treball.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6116


Data del document
:   21-06-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació

RESOLUCIÓ de 21 de juny de 2024, del director general de Labora Servei Valencià d'Ocupació i Formació, per la qual es convoquen per a l'exercici 2024 les subvencions destinades al Programa d'ocupació amb suport en empreses del mercat ordinari de treball. [2024/6116]  
En el Diari Oficial de la Generalitat Valenciana, de 25 d'octubre de 2016, es va publicar l'Orde 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores de les subvencions destinades al Programa d'ocupació amb suport en empreses del mercat ordinari de treball (modificada per l'Orde 14/2018, de 20.09.2018), per a la convocatòria del qual hi ha crèdit disponible en la línia S0267 del subprograma 322.C01, Foment d'ocupació, del pressupost de Labora Servei Valencià d'Ocupació i Formació per a 2024.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
1. Convocar per a l'exercici 2024 les subvencions destinades a finançar el Programa d'ocupació amb suport en empreses del mercat ordinari de treball, regulades en l'Orde 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores de les subvencions destinades al Programa d'ocupació amb suport en empreses del mercat ordinari de treball.  
2. Esta convocatòria es finançarà amb càrrec al capítol 4, codi de línia S0267 del subprograma 322.C01, Foment d'ocupació, per un import global màxim de 600.000 euros, fons procedents del Servei Públic d'Ocupació Estatal.  
3. La dotació d'esta convocatòria es pot incrementar si concorre algun dels casos que preveu l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, este increment queda condicionat a la declaració de disponibilitat del crèdit, que s'haurà de publicar en el Diari Oficial de la Generalitat Valenciana.  
  
4. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibiliten que es dicten resolucions de concessió complementàries per a les sol·licituds que, complint tots els requisits, s'hagen denegat per esgotament d'este.  
  
5. La publicitat a què fa referència l'apartat 3 no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Segon. Objecte i àmbit  
Esta convocatòria té per objecte la concessió de subvencions destinades a fomentar els projectes d'ocupació amb suport en empreses del mercat ordinari de treball en l'àmbit territorial de la Comunitat Valenciana.  
  
Tercer. Beneficiaris i condicions  
1. Podran ser beneficiàries d'estes subvencions:  
a) les entitats locals de la Comunitat Valenciana o les entitats subjectes a dret públic dependents o vinculades a estes que hagen exercit competències en matèria d'ocupació.  
b) les entitats sense ànim de lucre amb àmbit d'actuació a la Comunitat Valenciana, en els estatuts de les quals figure expressament el desenvolupament de programes d'ocupació amb suport dirigits a la inserció laboral de les persones amb diversitat funcional.  
2. En tot cas, les entitats a les quals fa referència l'apartat 1 hauran d'acreditar una experiència d'almenys 2 anys en el desenvolupament de projectes d'ocupació amb suport dirigits a persones amb diversitat funcional en empreses del mercat ordinari de treball.  
3. No podran obtindre la condició de beneficiàries:  
a) Les persones o entitats en les quals concórrega alguna de les prohibicions que establixen els apartats 2 i 3 de l'article 13 de la Llei 38/2003, de 17 de novembre, general de subvencions; a este efecte, les entitats han de presentar la corresponent declaració responsable.  
b) Les agrupacions de persones físiques o jurídiques, públiques o privades, les societats civils, les comunitats de béns o qualsevol altre tipus d'unitat econòmica o patrimoni separat que, fins i tot quan no tinguen personalitat jurídica, puguen dur a terme les actuacions subvencionables.  
  
Quart. Quantia màxima de la subvenció  
1. De conformitat amb el que es disposa en l'article 6.1 de l'Orde 21/2016, de 20 d'octubre, l'import de la subvenció no podrà superar els 150.000 euros.  
2. L'import de la subvenció es calcularà en funció del període en què s'efectue el suport, a comptar des de l'inici de l'acompliment del lloc de treball per la persona atesa:  
a) Durant els 6 primers mesos: 500 euros mensuals per persona atesa.  
b) Entre els mesos del 7 al 12: 400 euros mensuals per persona atesa.  
c) Entre els mesos del 13 al 18: 200 euros mensuals per persona atesa.  
d) Entre els mesos del 19 al 24: 75 euros mensuals per persona atesa.  
En els contractes fixos discontinus, per al càlcul d'este període, es tindrà en compte únicament el temps efectiu de treball.  
3. Fent ús de l'habilitació competencial establida en la disposició final primera de l'Orde 21/2016, s'actualitza l'import màxim que se subvencionarà per preparador laboral, i este no podrà excedir, en còmput anual, els 37.000 euros.  
  
Quint. Període subvencionable  
En aplicació de l'article 11 de la Llei 3/2000, de 17 d'abril, de creació del Servei Valencià d'Ocupació i Formació, pel qual es permet que tant l'activitat subvencionada com el gasto que li siga inherent podran estendre's durant l'exercici següent a aquell en què s'atorgue l'ajuda, sempre que l'activitat s'haguera iniciat l'any de concessió, resultaran subvencionables les actuacions efectuades entre la data de presentació de la sol·licitud i el 30 de juny de 2025.  
  
Sext. Forma i termini de presentació de sol·licituds  
1. La sol·licitud (comprensiva així mateix de la documentació exigida en el resolc sèptim) s'ha de presentar de manera telemàtica en la seu electrònica de la Generalitat Valenciana, a través del procediment telemàtic habilitat per a este efecte denominat «ECONAP 2024. Programa de subvencions destinades al Programa d'ocupació amb suport a empreses del mercat ordinari de treball». En la pàgina web de LABORA (https://labora.gva.es/va/empreses/busque-ajudes-subvencions/ajudes-foment-de-l-ocupacio-2024) estarà disponible la informació sobre esta convocatòria i s'habilitarà un accés a la seu electrònica per a formular la sol·licitud. Per a fer-ho, s'ha de disposar de firma electrònica avançada, bé amb el certificat reconegut d'entitat o bé amb el certificat de representant d'entitat. No s'admetran les sol·licituds que no es presenten utilitzant el procediment que es descriu ací.  
2. El termini per a la presentació de les sol·licituds s'estendrà des de l'1 fins al 15 de juliol de 2024.  
3. Cada entitat només podrà presentar una sol·licitud per província.  
  
Sèptim. Documentació que cal adjuntar a la sol·licitud  
1. Les sol·licituds s'han de presentar acompanyades de la documentació següent:  
a) Annex a la sol·licitud on es farà constar l'import de l'ajuda sol·licitada, en model normalitzat.  
b) Estatuts de l'entitat sol·licitant, si és el cas.  
c) Contractes, convenis, resolucions de concessió de subvencions i qualsevol altra documentació acreditativa de l'experiència de l'entitat en l'execució de programes d'ocupació amb suport a persones amb diversitat funcional en empreses del mercat ordinari de treball.  
d) Dades de domiciliació bancària. En cas de nou compte bancari, l'entitat haurà de comunicar-la a través del procediment telemàtic denominat «Procediment per a tramitar les altes i baixes de les domiciliacions bancàries» (https://www.gva.es/va/inicio/procedimientos'id\_proc=22150&version=amp).  
e) Memòria del projecte i annex, en models normalitzats.  
f) Titulació acadèmica i contractes de treball acreditatius de l'experiència en projectes d'ocupació amb suport del personal preparador laboral.  
g) Relació de mèrits aportats.  
2. En el procediment de presentació telemàtica de la sol·licitud, l'entitat haurà de declarar responsablement que no està incursa en les prohibicions per a obtindre la condició de beneficiària establides en l'article 13 de la Llei 38/2003, de 17 de novembre, general de subvencions i que no és deutora de la Generalitat per reintegrament de subvencions.  
  
3. Llevat que, segons el cas, no conste l'autorització o conste l'oposició expressa per l'entitat sol·licitant (en este cas haurà d'aportar la corresponent documentació acreditativa), Labora Servei Valencià d'Ocupació i Formació recaptarà, a través de la Plataforma Autonòmica d'Intermediació (PAI) i altres sistemes habilitats a este efecte, la informació relativa a la certificació positiva de l'Agència Estatal de l'Administració Tributària, de la conselleria competent en matèria d'hisenda i de la Tresoreria General de la Seguretat Social, de trobar-se al corrent en el compliment de les obligacions tributàries i amb la Seguretat Social.  
  
  
Octau. Instrucció i procediment de concessió  
1. La concessió d'estes subvencions es tramitarà en règim de concurrència competitiva, per a la qual cosa es tindran en compte els criteris de valoració establits en el resolc nové.  
2. L'import proposat per l'òrgan col·legiat no podrà ser superior a l'import sol·licitat ni a l'indicat en el resolc quart.  
3. La instrucció correspondrà als servicis territorials de Labora Servei Valencià d'Ocupació i Formació competents en matèria d'ocupació.  
  
4. L'òrgan instructor podrà recaptar de les entitats interessades l'aportació addicional de tots els documents i les dades aclaridores que estime necessaris per a resoldre sobre la sol·licitud presentada.  
5. Una vegada examinades les sol·licituds, l'òrgan instructor emetrà un informe en què farà constar que complixen tots els requisits necessaris per a la concessió de les ajudes.  
6. En la direcció general competent en matèria d'ocupació es constituirà un òrgan col·legiat integrat per la persona titular de la subdirecció general en matèria d'ocupació o per la persona que designe per a la seua substitució, que el presidirà; dos vocals; i una persona que ostentarà la secretaria, amb veu, però sense vot. La designació de les persones que ocupen les vocalies i la secretaria s'efectuarà per la persona titular de la direcció general competent en matèria d'ocupació. L'òrgan col·legiat emetrà un informe en què es concrete el resultat de l'avaluació efectuada.  
7. En vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Nové. Criteris de valoració  
L'òrgan col·legiat establit en el resolc anterior aplicarà els següents criteris de valoració de les sol·licituds:  
a) Projecte de l'entitat sol·licitant: fins a 30 punts, per a la qual cosa es podran assignar fins a 10 punts per l'anàlisi de l'adequació del lloc de treball; fins a 5 punts per la justificació de la intensitat del suport en funció del tipus i el grau de discapacitat; fins a 10 punts pel contingut (metodologia, fases, actuacions, etc.), i fins a 5 punts per la seua adequació a la convocatòria.  
b) Experiència acreditada de l'entitat en l'execució de programes d'ocupació amb suport a persones amb diversitat funcional: fins a 25 punts, a raó de 5 punts per cada projecte desenvolupat amb almenys 10 persones amb diversitat funcional; 1 punt per cada projecte desenvolupat amb menys de 10 persones amb diversitat funcional.  
c) Dotació dels recursos materials que garantisquen el desenvolupament idoni dels projectes d'ocupació amb suport: fins a 10 punts.  
d) Currículum professional del personal preparador laboral: fins a 30 punts, a raó d'1 punt per any d'experiència; 2 punts per cada 100 hores com a personal formador en matèria d'ocupació amb suport; 1 punt per cada 100 hores de formació rebuda en matèria d'ocupació amb suport.  
e) Atenció a algun dels següents col·lectius: persones amb malaltia mental, dones i majors de 45 anys: fins a 20 punts, en proporció al nombre de destinataris finals del projecte.  
f) Participació de l'entitat com a ponent en fòrums, seminaris o esdeveniments similars relacionats amb l'ocupació amb suport: fins a 10 punts, a raó d'1 punt per ponència.  
  
Dècim. Resolució i recursos  
1. La competència per a resoldre sobre les sol·licituds presentades correspon, per delegació, a les direccions territorials de Labora Servei Valencià d'Ocupació i Formació corresponent.  
2. La resolució de concessió determinarà la quantia concedida i incorporarà les condicions, obligacions i determinacions accessòries a què haja de subjectar-se el beneficiari.  
3. El termini per a resoldre i notificar la resolució serà de sis mesos comptats a partir de l'endemà de la presentació de la sol·licitud segons el que s'indica en el resolc sext. Una vegada transcorregut este termini sense que s'haja dictat cap resolució expressa, la sol·licitud podrà entendre's desestimada per silenci administratiu.  
4. La resolució contindrà informació de l'import previst de l'ajuda en equivalent de subvenció bruta, així com de la seua subjecció al Reglament (UE) 651/2014 de la Comissió, de 17 de juny, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, que fa referència expressa al títol, a la publicació del Reglament en el DOUE i al registre de la comunicació a la Comissió Europea del règim d'ajudes.  
  
5. La resolució posarà fi a la via administrativa i, contra esta, es podrà interposar un recurs potestatiu de reposició davant del mateix òrgan, en el termini d'un mes a partir de l'endemà de la notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu, en el termini de dos mesos, davant del jutjat contenciós administratiu de la Comunitat Valenciana corresponent, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Onzé. Mitjà de notificació  
La notificació de les resolucions i actes de tràmit es practicarà a través de la seu electrònica de la Generalitat (https://sede.gva.es/va/), per a la qual cosa l'entitat sol·licitant haurà de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física). Amb esta finalitat es remetrà un avís a l'adreça de correu electrònic que figure en l'expedient, en què s'informarà de la posada a la disposició d'una notificació en la seu electrònica mencionada. La falta de pràctica de l'avís no impedirà que la notificació es considere plenament vàlida.  
  
Dotzé. Pagament anticipat  
1. De conformitat amb l'article 44.4.b de la Llei 8/2023, de 27 de desembre, de pressupostos de la Generalitat per a l'exercici 2024, podrà anticipar-se el pagament de fins al 60 % de la subvenció concedida, amb la justificació prèvia de l'inici del projecte.  
2. Per concórrer els supòsits establits en les lletres a i f de l'article 171.5 de la Llei 1/2015, el pagament anticipat no requerirà la constitució de garanties.  
3. D'acord amb el que preveu l'article 19.5 de la Llei general de subvencions, els rendiments financers que es generen pels fons entregats a les entitats beneficiàries no incrementaran l'import de la subvenció concedida, pel fet que són molt escassos, difícils d'aplicar a les activitats subvencionades i de dur a terme el seguiment i control.  
  
  
Tretzé. Requisits per als pagaments  
1. El pagament de la subvenció, tant l'anticipat com el derivat de la comprovació del compte justificatiu, requerirà que l'entitat beneficiària es trobe al corrent en el compliment de les seues obligacions tributàries i davant de la Seguretat Social, i no siga deutora per resolució de procedència de reintegrament. En el cas de corporacions locals, així mateix, s'ha de trobar al corrent en el compliment de l'obligació de rendició dels seus comptes anuals a la Sindicatura de Comptes.  
  
2. A l'efecte del que es disposa en l'apartat anterior, l'entitat beneficiària haurà d'aportar una declaració responsable relativa a l'article 34.5 de la Llei general de subvencions, segons model normalitzat, actualitzada a la data de les propostes de pagament, i l'òrgan gestor obtindrà de la Sindicatura de Comptes el certificat sobre el compliment de l'obligació de rendició de comptes anuals en el cas de les corporacions locals.  
  
3. El pagament anticipat requerirà la presentació amb caràcter addicional de la següent documentació en relació amb les persones destinatàries finals:  
a) Contractes de treball i la comunicació d'estos a l'Espai Labora.  
b) Comunicació a les persones contractades i ateses de la informació relativa a l'origen dels fons de la subvenció i al tractament de les dades de caràcter personal, en model normalitzat.  
c) Resolució d'incapacitat permanent total o absoluta, certificat del tipus i grau de discapacitat o diagnòstic del centre públic de salut mental.  
d) Autorització de l'entitat ocupadora per a permetre l'accés al personal de Labora Servei Valencià d'Ocupació i Formació que duga a terme les funcions de comprovació i control de la subvenció concedida.  
  
  
Catorzé. Justificació d'inici del projecte  
1. La documentació d'inici del projecte es justificarà, a través del tràmit telemàtic indicat en el resolc dihuité, en el termini d'un mes a partir de la data d'inici de la seua execució. En tot cas, els projectes s'han d'iniciar el 2024.  
2. L'inici es justificarà davant de la Direcció Territorial de Labora Servei Valencià d'Ocupació i Formació mitjançant la presentació de la documentació següent:  
a) Certificat d'inici en model normalitzat i la identificació del codi comptable corresponent a la subvenció sol·licitada.  
b) Sol·licitud de bestreta, si és el cas, segons el model normalitzat.  
c) Documentació requerida per al pagament a la qual fa referència el resolc anterior, en cas que se sol·licite la bestreta.  
  
Quinzé. Justificació de la subvenció  
1. En el termini de dos mesos des de la finalització del projecte subvencionat, les entitats beneficiàries hauran de presentar a la Direcció Territorial de Labora Servei Valencià d'Ocupació i Formació, per mitjà del tràmit telemàtic indicat en el resolc dihuité, el compte justificatiu de la subvenció concedida, que contindrà els documents següents:  
  
a) Memòria d'actuacions realitzades, segons el model normalitzat.  
b) Certificat de gasto final, en què s'ha d'incloure la llista del personal que ha executat el projecte, amb el detall dels costos salarials i de Seguretat Social.  
c) Si és el cas, justificant del reintegrament dels fons no utilitzats, en què ha de constar la identificació de l'entitat beneficiària i el número d'expedient.  
d) Llista d'altres ingressos, recursos, fons propis o subvencions que hagen finançat l'activitat subvencionada, amb la indicació del concepte, l'import i la procedència i l'acreditació de l'aplicació de tals fons a l'activitat subvencionada.  
e) Nòmines del personal que ha executat el projecte.  
f) Relació nominal de treballadors (RNT) i rebut de liquidació de cotitzacions.  
g) Declaració de retencions i ingressos a compte de l'IRPF (model 111) corresponent al període subvencionat.  
h) En el cas de contractació de personal específic per a l'execució del projecte: contractes de treball i la seua comunicació a l'Espai Labora; alta en la Seguretat Social i informe de dades per a la cotització (IDC).  
i) En el cas d'entitats privades, declaració en model normalitzat sobre el compliment de les obligacions de transparència.  
j) La documentació requerida per al pagament establida en el resolc tretzé, amb l'excepció de la relacionada en l'apartat 3 si s'haguera aportat amb anterioritat.  
k) Informes i registre de visites i accions en relació amb cada persona treballadora secundada, en model normalitzat.  
l) Titulació acadèmica i justificació d'experiència prèvia d'almenys 1 any en activitats específiques d'ocupació amb suport de persones amb diversitat funcional en empreses del mercat ordinari de treball del personal tècnic que haja realitzat el programa.  
m) Declaració sobre el destí de l'ajuda, en model normalitzat.  
  
2. Només s'admetran els gastos efectuats a partir de la data en què s'haja materialitzat la contractació de les persones treballadores amb diversitat funcional a les quals es dirigisca el suport, amb els límits establits en els resolcs quart i quint.  
3. A l'efecte de control, l'entitat beneficiària haurà de conservar el resum anual de retencions i ingressos a compte sobre rendiments del treball (model 190) i la declaració de retencions i ingressos a compte de l'IRPF (model 111), la presentació del qual tinga lloc una vegada vençut el termini de justificació.  
  
Setzé. Liquidació de la subvenció  
1. La liquidació final de la subvenció es produirà una vegada comprovat el compte justificatiu de la subvenció concedida.  
2. Per a liquidar la subvenció, es considerarà el període en què els treballadors i treballadores amb diversitat funcional han estat contractats i rebent suport durant el desenvolupament del projecte.  
  
Desseté. Resolució de pagament i incidències  
La competència per a efectuar el reconeixement de les obligacions i la proposta de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes, correspon per delegació a la persona titular de la Direcció Territorial de Labora Servei Valencià d'Ocupació i Formació.  
  
Dihuité. Aportació de documentació.  
Qualsevol documentació o comunicació que haja d'aportar l'entitat a l'expedient s'efectuarà a través del tràmit telemàtic «Aportació de documentació a un expedient obert de LABORA» (https://www.gva.es/va/inicio/procedimientos'id\_proc=18931&version=amp), disponible en l'apartat de subvencions de foment d'ús de la pàgina web de LABORA.  
  
  
Denové. Obligacions de transparència  
En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les entitats beneficiàries estaran subjectes a les següents obligacions de transparència:  
  
1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural alguna ajuda o subvenció de les entitats públiques de la Comunitat Valenciana que arreplega l'article 3 de la Llei 1/2022, en una quantia superior a 50.000 euros.  
c) Les ajudes o les subvencions percebudes representen almenys el 40 % del total dels seus ingressos anuals, sempre que arriben, com a mínim, a la quantitat de 5.000 euros.  
En particular, s'han de publicar, en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6, i l'econòmica i la pressupostària de l'article 8 d'esta. La publicació es farà per mitjà de la pàgina web de l'entitat o bé de la plataforma TEP - Transparència entitats privades, de GVA Oberta, a la qual es pot accedir en gvaoberta.gva.es/va/tep. Esta informació s'ha de publicar a partir de l'any següent a aquell en què s'hagen superat els llindars establits i s'ha de mantindre publicada durant almenys quatre anys naturals.  
  
2. Sense perjuí de les obligacions que preveuen els apartats anteriors, totes les entitats beneficiàries de subvenció han de fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, amb la inclusió del logotip de Labora Servei Valencià d'Ocupació i Formació en mitjans de difusió, com ara cartells, materials impresos, mitjans electrònics o audiovisuals i qualsevol altre mitjà de publicitat que es faça de l'activitat subvencionada.  
  
3. Les entitats o les persones beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària perquè complisca les obligacions previstes en la llei de transparència que esta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que este s'haja atés, l'òrgan que ha fet el requeriment podrà acordar, amb un advertiment i una audiència previs a l'interessat, la imposició de multes coercitives en els termes que preveu l'article 5 de la Llei 1/2022.  
  
Vinté. Dret de la competència  
1. Estes ajudes se subjecten al que es disposa en l'article 34 i en els capítols I i II del Reglament (UE) 651/2014 de la Comissió, de 17 de juny, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, publicat en el DOUE L187 de 26 de juny de 2014. Este règim s'aplicarà fins al 31 de desembre de 2026.  
2. De conformitat amb l'article 1 del Reglament (UE) 651/2014, queden excloses com a beneficiàries:  
a) Les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible en el mercat interior.  
b) les empreses en crisis, segons la definició que efectua l'article 2 del Reglament (UE) 651/2014.  
3. De conformitat amb la lletra q) de l'article 4.1 del Reglament (UE) 651/2014, les ajudes no podran superar el llindar d'11 milions d'euros per empresa i per any.  
4. De conformitat amb l'article 8 del Reglament (UE) 651/2014, estes ajudes es podran acumular amb qualsevol altra ajuda estatal que subvencione costos identificables diferents. Així mateix, podran acumular-se amb qualsevol altra ajuda estatal que subvencione totalment o parcialment els mateixos costos, si l'acumulació no supera el 100 % del cost pertinent o el llindar d'11 milions d'euros per empresa i any. No obstant això, este llindar es podrà superar si l'acumulació es produïx amb altres ajudes exemptes en virtut del Reglament (UE) 651/2014, sempre que l'acumulació no determine una intensitat d'ajuda superior al 100 % del cost subvencionable durant qualsevol període en què s'ocupen els treballadors amb discapacitat.  
Estes ajudes no es podran acumular amb ajudes de minimis per als mateixos costos subvencionables, si l'acumulació determina una intensitat d'ajuda superior al 100 % del cost subvencionable.  
5. Este règim d'ajudes ha sigut comunicat a la Comissió Europea, amb registre número SA. 62206.  
  
Vint-i-uné. Informació relativa al tractament de dades personals  
  
1. El tractament de dades personals que es faça en execució d'esta convocatòria s'haurà d'ajustar al que disposa el règim jurídic europeu i estatal en matèria de protecció de dades de caràcter personal.  
2. De conformitat amb l'article 13 del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i pel qual es deroga la Directiva 95/46/CE, així com l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals d'informació relativa al tractament de dades de caràcter personal, la informació bàsica en matèria de protecció de dades objecte d'este acte administratiu és la següent:  
a) Té la condició de responsable del tractament Labora Servei Valencià d'Ocupació i Formació.  
b) La finalitat per al tractament de dades personals és la gestió de la concessió de subvencions per al forment de l'ocupació.  
c) La persona interessada té dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: https://sede.gva.es/va/inicio/procedimientos'id\_proc=19163  
3. La resta d'informació corresponent al tractament de dades personals (base jurídica del tractament, el termini de conservació de les dades, el dret a presentar una reclamació davant de la Delegació de Protecció de Dades de la Generalitat o davant de l'autoritat de control, les possibles cessions de dades, les comunicacions internacionals, així com les dades de contacte de la Delegació) es troba disponible en el Registre d'activitats de tractament de Labora Servei Valencià d'Ocupació i Formació, disponible en la pàgina web de l'organisme (labora.gva.es/va/protecció-de-dades).  
4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los, en els termes indicats en els apartats anteriors, dels aspectes següents:  
- La comunicació d'estes dades a l'Administració per al tractament en l'àmbit de les competències pròpies i d'acord amb les finalitats del procediment.  
- La possibilitat que l'Administració faça consultes relacionades amb les seues dades per a comprovar, entre altres aspectes, la veracitat d'estes. Si esta consulta requerix l'autorització per llei de les persones les dades de les quals es consultaran, la persona sol·licitant, o qui la represente legalment, haurà d'haver recaptat esta autorització, que estarà disponible a petició de l'Administració en qualsevol moment.  
- La possibilitat i la manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
  
Contra esta resolució, que esgota la via administrativa, es podrà interposar un recurs contenciós administratiu en el termini de dos mesos, a comptar des de l'endemà de ser publicada, davant del jutjat contenciós administratiu corresponent i competent, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'este mateix òrgan en el termini d'un mes, computat en els mateixos termes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que els interessats hi puguen presentar qualsevol altre recurs que estimen pertinent.  
  
València, 21 de juny de 2024.- El director general de LABORA Servei Valencià d'Ocupació i Formació: Antonio Galvañ Diez.